2014–2020 metų Europos Sąjungos fondų

investicijų veiksmų programos 3 prioriteto

„Smulkiojo ir vidutinio verslo

konkurencingumo skatinimas“ priemonės

Nr. 03.1.1-IVG-T-819 „Verslo konsultantas

LT“ projektų finansavimo sąlygų aprašo

6 priedas

**(Dotacijos sutarties forma)**



**DOTACIJOS SUTARTIS**

 \_\_\_\_\_\_\_\_\_­­­­­­­­­­­\_\_ Nr. \_\_\_\_\_\_\_\_\_\_\_\_

 *(data) (numeris)*

Uždaroji akcinė bendrovė „Investicijų ir verslo garantijos“
(toliau – įgyvendinančioji institucija), atstovaujama Sutarties 8.1 papunktyje nurodyto asmens, veikiančio pagal įstatus, ir

 *(projekto vykdytojo pavadinimas/vardas, pavardė)*

(toliau – projekto vykdytojas), atstovaujamas (-a) Sutarties 8.2 papunktyje nurodyto asmens, veikiančio pagal įstatus arba pagal kitą Sutarties 8.2 papunktyje nurodytą atstovavimo pagrindą, toliau – Šalys, sudaro šią dotacijos sutartį (toliau – Sutartis)

**1. Sutarties dalykas**

1.1. Sutartyje yra nustatoma iš Europos Sąjungos (toliau – ES) struktūrinių fondų lėšų bendrai finansuojamo projekto, aukštos kokybės konsultacijų, skirtų iki vienerių metų  veikiantiems smulkiojo ir vidutinio verslo (toliau – SVV) subjektams, arba aukštos kokybės specializuotų verslo plėtros konsultacijų, skirtų nuo vienerių iki penkerių  metų veikiantiems  SVV subjektams (toliau – projektas), finansuojamo pagal priemonę Nr. 03.1.1-IVG-T-819 „Verslo konsultantas LT“ (toliau – Priemonė), finansavimo tvarka ir sąlygos.

1.2. Projekto, įgyvendinamo pagal Sutartį, veikla (viena iš Sutarties 1.1. papunktyje nurodytų veiklų) nurodoma įgyvendinančiosios institucijos sprendime dėl projektui nustatyto finansavimo dydžio.

**2. Sutarties šalių teisės, įsipareigojimai ir atsakomybė**

2.1. Projekto vykdytojas įgyvendindamas projektą įsipareigoja pasiekti 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.1.1-IVG-T-819 „Verslo konsultantas LT“ projektų finansavimo sąlygų apraše, patvirtintame ūkio ministro 2016 m. birželio 22 d. įsakymu Nr. 4-430 „Dėl 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.1.1-IVG-T-819 „Verslo konsultantas LT“ projektų finansavimo sąlygų aprašo patvirtinimo“ (toliau – Aprašas), nurodytą projekto tikslą, uždavinius ir rezultatus.

2.2. Projektas finansuojamas vadovaujantis Apraše, Projektų administravimo ir finansavimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės), ir Sutarties sąlygose nustatyta tvarka.

2.3. Projekto vykdytojas, vykdantis ūkinę ir (arba) ekonominę veiklą pagal individualios veiklos pažymą arba verslo liudijimą, įsipareigoja projekto įgyvendinimo metu (sprendime dėl finansavimo dydžio nurodytu kompensacijos laikotarpiu ir kompensacijos pagal Sutartį išmokėjimo metu) vykdyti individualią veiklą pagal pažymą arba turėti išduotą galiojantį verslo liudijimą, patvirtinantį ūkinės ir (arba) ekonominės veiklos vykdymą.

2.4. Nė viena iš Šalių neatsako už visišką ar dalinį įsipareigojimų pagal Sutartį neįvykdymą, jeigu ji įrodo, kad įsipareigojimų neįvykdė dėl nenugalimos jėgos (*force majeure*) aplinkybių, atsiradusių po Sutarties įsigaliojimo dienos.

2.5. Nenugalimos jėgos (*force majeure*) aplinkybių sąvoka apibrėžiama ir Sutarties Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

2.6. Šalys susitaria, kad, Sutarties keitimai ir Sutarties nutraukimas bei sprendimai dėl nustatytų pažeidimų, lėšų grąžinimo, papildomo finansavimo skyrimo, išlaidų pripažinimo netinkamomis finansuoti, pradėtos Sutarties nutraukimo procedūros yra siunčiami projekto vykdytojo paraiškoje nurodytu el. pašto adresu, pasirašyti kvalifikuotu elektroniniu parašu. Visa kita su projekto įgyvendinimu susijusi informacija projekto vykdytojui siunčiama paraiškoje nurodytu elektroniniu paštu arba, esant techninių galimybių, tiesiogiai interaktyviai („on-line“ režimu).

2.7. Projekto vykdytojas sutinka:

2.7.1. tais atvejais, jei keičiant ar pildant Aprašą po paraiškos pateikimo ir Sutarties sudarymo bus patvirtinta naujų ir (arba) nustatyta papildomų reikalavimų, sąlygų, konsultacijų išlaidų kompensavimo dydžių ar nauja konsultacijų išlaidų kompensavimo tvarka, jų laikytis;

2.7.2. kad informacija apie projektą (projekto vykdytojo pavadinimas/vardas, pavardė, įmonės kodas, numatomo suteikti finansavimo ir suteikto finansavimo dydis) būtų paskelbta viešai interneto svetainėje www.invega.lt ir ES struktūrinių fondų svetainėje www.esinvesticijos.lt;

2.7.3. kad paraiškoje ir jos prieduose pateikti duomenys būtų apdorojami ir saugomi įgyvendinančiosios institucijos vidaus informacinėje sistemoje ir 2014–2020 metų Europos Sąjungos struktūrinių fondų posistemyje;

2.7.4. besąlygiškai grąžinti nepagrįstai gautą konsultacijų išlaidų kompensaciją ar jos dalį, jei ji būtų gauta dėl klaidos, pateiktos neteisingos informacijos, atsiradusio privalomų reikalavimų ar sąlygų neatitikimo ar kitų Lietuvos Respublikos teisės aktais nustatytų priežasčių pagal įgyvendinančiosios institucijos rašytinį pareikalavimą per nurodytą terminą. Grąžinimas vykdomas Finansinės paramos, išmokėtos ir (arba) panaudotos pažeidžiant teisės aktus, grąžinimo į Lietuvos Respublikos valstybės biudžetą taisyklėse, patvirtintose Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos, išmokėtos ir (arba) panaudotos pažeidžiant teisės aktus, grąžinimo į Lietuvos Respublikos valstybės biudžetą taisyklių patvirtinimo“, nustatyta tvarka.

2.8. Projekto vykdytojas turi informuoti įgyvendinančiąją instituciją raštu, jei projekto vykdymo metu jo (juridinio asmens) vadovas, ūkinės bendrijos tikrasis narys (-iai) ar mažosios bendrijos atstovas, turintis (-ys) teisę juridinio asmens vardu sudaryti sandorį, ar buhalteris (-iai) arba kitas (-i) asmuo (asmenys), turintis (-ys) teisę surašyti ir pasirašyti pareiškėjo ir (arba) projekto vykdytojo apskaitos dokumentus, įgijo ar turi neišnykusį arba nepanaikintą teistumą arba dėl pareiškėjo ir (arba) projekto vykdytojo (juridinio asmens) per paskutinius 5 metus buvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, ekonomine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams (šis apribojimas netaikomas įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų).

2.9. Projekto vykdytojas turi informuoti įgyvendinančiąją instituciją raštu, jei projekto vykdytojui, kuris kaip darbdavys leido dirbti asmenims nelegaliai, pradėtas taikyti apribojimas 5 ateinančius metus nuo nelegalaus įdarbinimo nustatymo dienos skirti jam (pareiškėjui ir (arba) projekto vykdytojui) ES finansinę paramą, EEE ir Norvegijos finansinių mechanizmų, 2007–2012 metų Lietuvos ir Šveicarijos bendradarbiavimo programos finansinę paramą.

2.10. Įgyvendinančioji institucija vienašališkai gali nutraukti Sutartį šiais atvejais:

2.10.1. kai nevykdomos ar pažeidžiamos kompensavimo sąlygos, nurodytos Aprašo IV skyriuje, ar nustatoma, kad projekto vykdytojas pažeidė Sutartį;

2.10.2. kai projekto vykdytojas yra restruktūrizuojamas, bankrutuojantis ar likviduojamas;

2.10.3. kai projekto vykdytojas prašo nekompensuoti konsultacijų išlaidų dalies;

2.10.4. kai nustatomas pažeidimas dėl Sutarties ir ES bei Lietuvos Respublikos teisės aktų nustatytų reikalavimų ir sąlygų laikymosi;

2.10.5. kai buvo nustatyta, kad pagal Lietuvos Respublikos bei ES teisės aktų nustatytas valstybės pagalbos teikimo taisykles atitinkama pagalba negali būti teikiama;

2.10.6. kai nustatoma, kad paraiškoje pateikti patvirtinimai ar pateikti duomenys yra neteisingi, ir per įgyvendinančiosios institucijos nurodytą terminą atitinkami trūkumai nėra pašalinami;

2.10.7. kitam ūkio subjektui perėmus teises į projekto vykdytojo įsipareigojimus, susijusius su Sutartimi.

**3. Projektui skirtos finansavimo lėšos**

3.1. Projekto tinkamų finansuoti išlaidų suma bus apskaičiuojama pagal VšĮ „Versli Lietuva“ teikiamas ataskaitas apie projekto vykdytojo gautas ir apmokėtas konsultacijas.

3.2. Projekto vykdytojui Sutarties galiojimo laikotarpiu skiriama iki 2 000 Eur *(dviejų tūkstančių eurų)* projekto finansavimo lėšų Sutarties 3.1 papunktyje nurodytoms projekto tinkamoms finansuoti išlaidoms apmokėti. Maksimali finansavimo suma bei kitos projekto finansavimo sąlygos nurodomos įgyvendinančiosios institucijos sprendime dėl projektui nustatyto finansavimo dydžio. Atskiri mokėjimai už konsultacijas, atsižvelgiant į projekto vykdytojo veiklos trukmę, registracijos vietą (kai projekto vykdytojas yra fizinis asmuo, vykdantis veiklą pagal individualios veiklos pažymą, laikoma, kad registracijos vietą atitinka paraiškoje nurodytas adresas; kai projekto vykdytojas yra fizinis asmuo, vykdantis veiklą pagal verslo liudijimą laikoma, kad registracijos vieta yra paraiškos pateikimo dieną galiojančiame verslo liudijime nurodytoje savivaldybėje), sudaro:

3.2.1. jei pareiškėjas yra SVV subjektas, veikiantis iki 1 metų, ir SVV subjekto registracijos vieta yra ne Vilniaus, Kauno ar Klaipėdos miestų savivaldybėse, – 85 proc. pagal Aprašo 2 priede nurodytą fiksuotąjį įkainį apskaičiuotų verslo pradžios konsultacijų išlaidų. Projekto vykdytojas privalo prisidėti prie projekto finansavimo ne mažiau nei 15 proc. konsultacijų išlaidų;

3.2.2.jei pareiškėjas yra SVV subjektas, veikiantis iki 1 metų, ir SVV subjekto registracijos vieta yra Vilniaus, Kauno ar Klaipėdos miestų savivaldybėse, – 75 proc. pagal Aprašo 2 priede nurodytą fiksuotąjį įkainį apskaičiuotų verslo pradžios konsultacijų išlaidų. Projekto vykdytojas privalo prisidėti prie projekto finansavimo ne mažiau nei 25 proc. konsultacijų išlaidų;

3.2.3. jei pareiškėjas yra SVV subjektas, veikiantis nuo 1 (imtinai) iki 3 metų, ir SVV subjekto registracijos vieta yra ne Vilniaus, Kauno ar Klaipėdos miestų savivaldybėse, – 75 proc. pagal Aprašo 2 priede nurodytą fiksuotąjį įkainį apskaičiuotų verslo plėtros konsultacijų išlaidų. Projekto vykdytojas privalo prisidėti prie projekto finansavimo ne mažiau nei 25 proc. konsultacijų išlaidų;

3.2.4. jei pareiškėjas yra SVV subjektas, veikiantis nuo 1 (imtinai) iki 3 metų, ir SVV subjekto registracijos vieta yra Vilniaus, Kauno ar Klaipėdos miestų savivaldybėse, – 65 proc. pagal Aprašo 2 priede nurodytą fiksuotąjį įkainį apskaičiuotų verslo plėtros konsultacijų išlaidų. Projekto vykdytojas privalo prisidėti prie projekto finansavimo ne mažiau nei 35 proc. konsultacijų išlaidų.

3.3. Projekto vykdytojui laikantis visų įsipareigojimų pagal Sutartį, jam yra kompensuojama dalis jo patirtų išlaidų, vadovaujantis Aprašu.

3.4. Projekto vykdytojas įsipareigoja iš savo lėšų apmokėti Sutarties 3.1 papunktyje nurodytas projekto tinkamas finansuoti išlaidas, kurios nėra apmokamos 3.2 papunktyje nurodytomis lėšomis, ir visas tinkamumo finansuoti reikalavimų neatitinkančias projekto išlaidas.

**4. Projekto veiklų įgyvendinimo pradžia ir pabaiga**

4.1. Visos projekto veiklos turi būti įvykdytos ir visos su projekto įgyvendinimu susijusios tinkamos finansuoti išlaidos turi būti patirtos per kompensacijos laikotarpį, t. y. per 6 (šešis) mėnesius nuo Sutarties įsigaliojimo datos ir sprendimo dėl projektui nustatyto finansavimo dydžio priėmimo datos.

4.2. Visos su projekto įgyvendinimu susijusios tinkamos finansuoti išlaidos turi būti patirtos po Sutarties įsigaliojimo datos ir sprendimo dėl projektui nustatyto finansavimo dydžio priėmimo datos iki 4.1 papunktyje nurodyto laikotarpio pabaigos ir apmokėtos ne anksčiau kaip iki Sutartyje ir sprendime dėl projektui nustatyto finansavimo dydžio nurodytos dienos*.*

**5. Mokėjimai**

5.1. Projekto išlaidos apmokamos išlaidų kompensavimo būdu (įskaitant supaprastintą išlaidų apmokėjimą). Mokėjimai projekto vykdytojui atliekami Apraše nustatyta tvarka.

5.2. Projekto vykdytojas įgyvendinančiajai institucijai neteikia projekto tinkamų finansuoti išlaidų patvirtinimo dokumentų, nes projekto įvykdymo dokumentus įgyvendinančiajai institucijai pateikia VšĮ „Versli Lietuva“.

5.3. Jei po Sutarties pasirašymo paaiškėjus tam tikroms aplinkybėms lėšos projektui finansuoti pripažintos nesuderinamomis su ES bendrąja rinka, taip pat kitais Projektų taisyklėse nustatytais atvejais projekto vykdytojas besąlygiškai įsipareigoja šias lėšas grąžinti kartu su palūkanomis, kurias nustato Europos Komisija, kai teikiama neteisėta pagalba.

5.4. Tuo atveju kai projekto vykdytojas yra ūkinę ir (arba) ekonominę veiklą vykdantis fizinis asmuo, jis patvirtina, kad sudarys sąlygas Projektų taisyklių 491 punkte nurodytoms institucijoms susipažinti su jo banko sąskaitų, kuriose tvarkoma projektui skiriamų finansavimo lėšų apskaita, išrašais.

**6. Kitos sąlygos**

6.1. Projekto vykdytojas neprivalo saugoti su projekto įgyvendinimu susijusių dokumentų*.* Su projekto įgyvendinimu susijusius dokumentus saugo įgyvendinančioji institucija.

6.2. Projekto vykdytojas įsipareigoja į savo patalpas įsileisti Europos Audito Rūmų, Europos Komisijos, Finansų ministerijos ir tarpinių institucijų, Viešųjų pirkimų tarnybos, Lietuvos Respublikos valstybės kontrolės, Finansinių nusikaltimų tyrimo tarnybos prie Vidaus reikalų ministerijos, Lietuvos Respublikos specialiųjų tyrimų tarnybos, Lietuvos Respublikos konkurencijos tarybos ir įgyvendinančiosios institucijos atstovus ir (ar) jų įgaliotus asmenis, kurie galės susipažinti su informacija apie projekto įgyvendinimą.

6.3. Projekto vykdytojas patvirtina sutinkantis, kad įgyvendinančioji institucija, atlikdama Projektų taisyklėse ir kituose teisės aktuose nustatytas funkcijas, tvarkytų Sutartyje ir kituose Projekto vykdytojo pateiktuose dokumentuose bei patikrų metu padarytuose įrašuose esančius asmens duomenis, taip pat gautų informaciją apie projekto vykdytoją ir, jeigu taikoma, partnerį (-ius) iš valstybės ir užsienio registrų ir institucijų duomenų bazių ir kitų juridinių asmenų valdomų įmonių mokumo ir kreditingumo bazių.

6.4. Projekto vykdytojas patvirtina, kad yra informuotas, kad informacija apie jį, kaip pareiškėją, trumpas projekto aprašymas, paraiškos kodas ir prašomų skirti finansavimo lėšų suma bus skelbiami svetainėje www.esinvesticijos.lt. Projekto vykdytojas patvirtina, kad yra informuotas, jog turi teisę bet kada kreiptis į įgyvendinančiąją instituciją, siekdamas susipažinti su tvarkomais jo asmens duomenimis, taip pat reikalauti, kad neteisingi, neišsamūs, netikslūs jo asmens duomenys būtų ištaisyti.

6.5. Projekto vykdytojas įsipareigoja sudaryti sąlygas įgyvendinančiajai institucijai Projektų taisyklių ir kitų projekto vykdymo ir patikros sąlygas reglamentuojančių teisės aktų nustatyta tvarka atlikti projekto patikrą vietoje, įskaitant tuos atvejus, kai projekto įgyvendinimo vieta yra projekto vykdytojo gyvenamoji vieta. Projektų patikros taip pat gali būti atliekamos nuotoliniu būdu – INVEGOS darbuotojams, atliekantiems patikras, nuotoliniu būdu prisijungus prie vykstančių konsultacijų. Projekto vykdytojas sutinka, kad atliekant patikras konsultacijos gali būti įrašomos.

6.6. Projekto vykdytojas patvirtina, kad projektui įgyvendinti Sutartyje nustatyta tvarka skiriamos finansavimo lėšos bus laikomos jo asmenine nuosavybe, kaip ji apibrėžta Lietuvos Respublikos civilinio kodekso 3.89 straipsnyje.

6.7. Kitam ūkio subjektui perėmus teises į projekto vykdytojo įsipareigojimus, susijusius su konsultacijomis, kurių išlaidų dalis yra kompensuojama pagal Sutartį, Sutartis netenka galios.

**7. Baigiamosios nuostatos**

7.1. Sutartis įsigalioja nuo Sutartyje ir sprendime dėl projektui nustatyto finansavimo dydžio nurodytos datos ir galioja tol, kol Šalys įvykdo visus savo įsipareigojimus pagal Sutartį arba Sutartis nutraukiama.

7.2.Kiekvieną kartą baigusi paraiškos vertinimą, įgyvendinančioji institucija su atrinktu pareiškėju sudaro Sutartį:

7.2.1. kai yra gautas pareiškėjo pasirašytas popierinis dotacijos sutarties egzempliorius, sudarant dotacijos sutartį apsikeičiama sutarties egzemplioriais – projekto vykdytojo pasirašyta dotacijos sutartis lieka INVEGAI, o projekto vykdytojui išsiunčiamas įgyvendinančiosios institucijos kvalifikuotu elektroniniu parašu pasirašytas Sutarties egzempliorius;

7.2.2. kai yra gauta pareiškėjo kvalifikuotu elektroniniu parašu pasirašyta sutartis, Sutartis sudaroma vienu egzemplioriumi – įgyvendinančioji institucija kvalifikuotu elektroniniu parašu pasirašo ir projekto vykdytojui išsiunčia abiejų šalių pasirašytą Sutartį.

7.3. Sutartis vykdoma vadovaujantis Lietuvos Respublikos ir ES teisės aktais. Šalių ginčai, kilę dėl jos vykdymo, sprendžiami teisme Lietuvos Respublikos įstatymų nustatyta tvarka.

7.4. Projekto vykdytojo pateikta paraiška su priedais, taip pat įgyvendinančiosios institucijos sprendimas dėl projektui nustatyto finansavimo dydžio yra laikomi sudėtine šios Sutarties dalimi.

7.5. Šalys privalo viena kitą informuoti apie savo adreso, elektroninio pašto adreso ar atsakingų asmenų kontaktinių duomenų, kuriuos viena kitai nurodė šioje Sutartyje nustatyta tvarka, pasikeitimą. Šio reikalavimo neįvykdžiusi šalis negali pareikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus duomenis, neatitinka Sutarties sąlygų arba ji negavo pranešimų, kurie buvo siųsti pagal šiuos duomenis.

7.6. Įgyvendinančiosios institucijos adresas ir rekvizitai:

|  |  |
| --- | --- |
| **Juridinio asmens pavadinimas** | **Uždaroji akcinė bendrovė „INVESTICIJŲ IR VERSLO GARANTIJOS“** |
| Juridinio asmens kodas | 110084026 |
| Adresas | Konstitucijos pr. 7, Vilnius |
| Pašto kodas | 09308 |
| Telefonas  | +370 5 210 7510 |
| El. paštas | verslokonsultacijos@invega.lt |

* 1. Projekto vykdytojo adresas ir rekvizitai:

|  |  |
| --- | --- |
| **Projekto vykdytojo pavadinimas/vardas, pavardė** |  |
| Projekto vykdytojo kodas |  |
| Adresas*Pastaba: nurodyti buveinės adresą ir adresą korespondencijai, jei skiriasi.* |  |
| Pašto kodas |  |
| Telefonas  |  |
| El. paštas |  |

1. **Šalių parašai**

|  |  |
| --- | --- |
| 8.1. Įgyvendinančiosios institucijos atstovas | 8.2. Projekto vykdytojo atstovas |
|  (pareigos) |  (pareigos, jeigu galima nurodyti) |
|  (parašas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (atstovavimo pagrindas: UAB „Investicijų ir verslo garantijos“ generalinio direktoriaus 2017-09-27 įsakymas Nr. B-92 „Dėl įgaliojimų pasirašyti INVEGOS sprendimus ir raštus suteikimo“) |  (parašas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (atstovavimo pagrindas: įgaliojimas, prokūra, kt.)\* |